bavarian-nlp/barwiki-20250901 huggingface dataset:
Katholische Pfarrkiacha Bäda und Baul (Loiching)

De katholische Pfarrkiacha Sankt Bäda und Baul in Loiching is a Mordsdrum Bau aus da Spätromanik und is somid scho üwa 600 Joar oid. Durch de einmalige Lage direkt an da Isarhangleitn sigt ma de Kiacha scho vo weit her ausm Isardoi.
Allgemeines.
De Kiacha gheat woi zu de bedeutendstn im da weidan Umgebung. Es is a einschiffiger Bau, vo dem de Grundmauern im Langhaus woi ausm 13. Jahrhundert schdamman. Da Chor, s'Gwej und da Turm san aus da Middn vom 15. Jh.
Baubeschreibung.
Da Chor is im Vergleich zum Langhaus nur a wengerl schmäler und heat in drei Seitn vo am Achteck auf. S'Langhaus hod 6 Joche. De oide Sakristei is südlich an den Chor oibaut. Da Haubteingang zur Kiacha is südlich am drittn Langhausjoch. Aa da Turm is südlich an de Kiacha obaut. S'Gwej is a scheens schbädgotischs Netzgwej.
Wos drin steht.
De Einrichtung is barock, doiweis Rokoko. Da ewig große Hochaltar hod links und rechts de beiden Kirchenpatrone, an Petrus und an Paulus, kurz: Bäda und Baul. In da Mittn steht d'Maria midm Kindl. De zwoa Seitnaltäre san 100 Joar schbäda dazua kemma. De Kanzl is mittlerweil baufällig und man deaf nimma aufekraxln.
Oans vo de ejdesdn Teile in da Kiacha is da Taufschdoa.
Aa s'orginale Chorgestühl, des mehr ois 300 Joar oid is, is no do.
Oiasejnkabbejn.
Newa da Kiacha steht a Kabbejn, de deafad im 16. Jh. baut woan sei, is awa noch Nordn ausgricht und wead momentan ois "Leichnhaus" bzw. Aussegnungshalle gnutzt. Wenn iatz nachad awa da Friedhof drobaut wead, weama schaun, dass do a neis Leichnhaus hikimmt und de Kabbejn wieda ois soiches gnutzt wead.
Veichta

Veichta is da boarische Nama vo Oberviechtach. S' is a Stod im owapfaiza Landkroas Schwandoaf und aa a sognannta "Eaholungsoad".
Veichta is umara 1130 zum easchtn Moi in a'ra Uakundn erwähnt woan. 1337 hods ois "Viechtach" Moakdrechde greigt. Im Hussidnkriag ist zwoamoi draufganga, awa 1420 wieda aufbaud woan. Veichta hod zum Rentamt Ambeag und zum Landg'richt Murach vom Kurfiaschtndum Bayern g'head. 1913 hods a Eisnbahn griagt und 1952 is Stod woan. Friarads is a eigane Kroasstod g'wen (midn Audokennzeichn "OVI").
Veichta ligt an da B , den a "Ostmarksstraß" hoaßt. Bis 1976 san a Peasonenzig hingfahrn und 1995 da letzte Güdazug. Heitzutog komma am Gleis grod noc wandan und ralfoan.
Veita

Vejda (Hochdeitsch: Viechtach), is a Stod im niedabayrischn Landkreis Reng und aa a sogenannta "Luftkuaoad".
Vejda ligt im Boarischn Woid am Reng.
Oschaan kamma an groußn und an kloana Pfoi, s Antonikiachal und de "gläsane Schupfa" in Raubej. Aa s Kristallmuseum und a Antiqutätnmuseum is s oschaann wead.
Geografie.
Geografische Log.
Vejda liegt in da Planungsregion Donau-Wald im Naturpark vom Boarischn Woid an ana Toischleifn vom Schwoazn Reng in am wädlaifign Toibeckn am Fous vom Pfoi-Höhnzug und zeichnt se duach a vagleichswäds mejds Klima im Woidlond aus. De Stod befindt se an da B umara 28 km sidestli vo Cham, 13 km sidli vo Bad Ketzen, 24 km noadwestli vo da Kreisstod Reng, 32 km neardli vo Deggndorf (A 92), 30 km vo Bong (A 3) sowia uma 50 km vo Strawen entfeant.
Gmoagliedarung.
Vejda hod 94 Ortstei:
Es gibt de Gemarkunga Blossaschbea, Neinußba, Schlatzndorf, Schena, Birka, Vejda und Wiesen.
Gschicht.
Woi am End vom 13. Joarhundad hod Vejda des Moaktrecht kriagt.
Voa 1800 is Pflegamt gwen und hod zum Rentamt Strawen ghead. S' hod a Moaktg'richt gem. East 1953 is a Stod woan.
Eihgmoanunga.
Am 1. Juli 1971 hand de bis dohi sejbstständign Gmoana Blossaschbea und Schlatzndorf egliedat worn. Am 1. Mai 1978 is a Toi vo da aufglestn Gmoa Wettzej dazou kemma.
GKrellM

GKrellM (Abk. fia GNU/GTK Krell Monitors/Meters) is a Programm wos vui Informationa iwa an Rechna ozoagt. Es wean diverse Betriebssysteme untastützt.
Da Nam kimmd vom Fuim „Alarm im Weltall“, wo de Ureinwohna vom Planeten Altair IV "Krell" hoaßn.
As Programm ko recht vui Daten ozoagn, zum Beispui: CPU- und Speichaauslastung, Intanet- Festplattenvakea, Prozesse, Temperaturn, usw. Mid Plugins koma nu mera Funktiona eibaun.
Wan af am andan Rechna GKrellM ois Daemon laffd, iss meglich dama se de Daten vom andan, iwa a Netzwerk, afm eignan System ozoagn lossn ko.
Gerhard Schröder

Gerhard Fritz Kurt Schröder meahra bekonnt ois Gerd Schröder (* 7. Aprui 1944 in Mossenberg z'Niedersachsen) is a Politika vu da SPD und woa vo 1998 bis 2005 Bundeskanzla vo da Bundesrepublik Deitschland.
Lem.
d´Kindheid und Jugend
Da Schröder Gerd is ois oanziga Bua vu oana Kriagswitwe in gonz oaman Vaheitnissn aufgwachsn. Sein Voda hoda nia kennagleant, do dea an da Front gfoin is.
In dera Zeid hod a Fuaßboi beim TSV Lemgo gspuit und se so ab und zua a Schnitzl vadient. Dohea kimmt sei Spitznoma "Acker".
In da Zeid vo 1951 bis 1958 is a in Voiksschui gonga und hod nahat a Lea in Lemgo drunt bei am Blechdandler gmocht, de ea 1961 obgschlossn hod.
Oabat
Bis 1963 hod a ois kaufmännischa Ogseida in Göttingen goabat. Zwischn 1962 und 1966 hod a eascht de Middlare Reifn und glei drauf s´Abitua iwan zwoatn Buidungswäg gmocht.
Zum Barras hod a ned miassn, wei ma ois oanziga Sohn vo oana Kriagswitwn ned zong woan is.
1966 is los ganga mim Studium vo Jura des a 1971 obgschlossn hod. Im seibm Joar is des easchte Stootsexama obgschlossn woan; 1976 des zwoate. Seit dem is a ois Anwoid zuaglossn. Ausgübt hod a den Beruf bis 1990. 
Oana vo seine bekanntren Mandantn woa da friare RAF-Terrorist Horst Mahler.
Famij
Gerd Schröder woar des viate Moi vaheirat mid da Zeidungsschreibarin Doris Schröder-Köpf di a Dochta mit in d´Ehe brocht hod.
Am 26. Meaz 2015 is bekonnt worn, dass se Schröder noch 17 Joar Ehe vo seina Ehefrau Doris Schröder-Köpf trennt hod.
Seit da Trennung vo de Eheleit im easchtn Quartal 2015 lebt Gerhard Schröder in oana Wohnung in Hannover. Er bsitzt ferna zwoa Eigntumswohnunga in oam Ferienhaus auf da Nordseeinsl Borkum.
Bolidik.
bei da Podei
Bereits 1963 is da Schröder in d´SPD eihtren un 1971 is a Voasitzenda vo de Jusos in Hannover worn. Zwischn 1978 bis 1980 woara sogoa Bundesvoasitzenda vo dene und vo 1999 bis 2004 wora a Vositzenda vo da SPD.
Ois Mandatsdräga
Bei da Bundesdogswoih vu 1980 hod a Mandat in da SPD Fraktion gschafft des a bis zua Landdogswoih in Niedersachsen 1986 ghobt hod. Noch dera Woih is a ois Fraktionsvoasitznda Obbositionsfiara doatn worn. 
1990 hod a donn de näxte Woih gwunna, midara Wiadawoih 1994, Ministapresident do gweng. 
Bei da Bundesdogswoih 1998 hod a donn ois easchta iwahapt in a demokratischn Woih an Helmut Kohl ois Bundeskanzla obglest. Bis zua voazongnen Woih vo 2005 is a des a blim.
Acheneau

Da Acheneau (auszsprecha ois "Aschnoo") is a Nemflissal vu da Loire in Frankreich. Ea entspringt im See Lac de Grand-Lieu und is da oanzige Obfluss do davo. Des Feichgebiet um an See is a dahoidnsweate Naturlandschoft. Da Acheneau mindt bei Le Pellerin in de Loire. Da untare Flusslauf wor schiffbor. Des Schifffohrt is do oba wieda eigstejt worn.
Dave Taylor

Da David Steven Taylor (* 1.Mai 1957 in Yorkshire, England) is a englischa Profiwrestla. Man kennt eam vo seina Zeit in da WCW und bei da WWE. Ea hod a ois a Trainer bei da ehemolign Farmliga vo da WWE, da Deep South Wrestling (DSW) promotion gorbat.
Da Taylor is vo da WWE im Jenna 2006 ois Trainer vo da DSW eigstöt worn.
In da SmackDown! Ausgob vom 20. Oktoba 2006 hod da William Regal aukündigt,dass da Dave Taylor sei neicha Tag Team Partner wird. In da söbn Nocht hamse eana Debut mit an fulminantn Sieg üa an Sho Funaki und an Scotty 2 Hotty gfeiat. Des Team hod si zasplittat wia da Regal beim WWE Draft 2007 zum Raw Roster draft is, da Taylor Dave dagegn bei Smackdown bliebn is. Noch dem Split hod ma an Taylor laung nimma bei SmackDown gsegn, er is jedoch öftas midn Paul Burchill bei House Shows auftretn. Im Oktoba 2007 is da Taylor ois a ort Mentor vom Drey McIntyre nu amoi auftretn, bevor a m 28.Aprü 2008 endgültig vo da WWE entlossn worn is.
An Taylor seine Finishing Moves &amp; signature moves.
Britain-Plex (Float-over bridging double underhook suplex)
Rope-aided fallaway slam
Delayed vertical suplex
European uppercut
Diving crossbody - Independent circuit
Military press drop
Suplex powerslam
Chinlock
Double knee lift
Grounded abdominal stretch
Leg drop
Modified wrist lock
Short-arm clothesline
Sleeper hold
An Dave seine ChampionshipgirtlK.
All Star Promotions
British Heavyweight Championship (2x)
Catch Wrestling Association
CWA World Tag Team Championship (2x) - (u.a midn Chris Benoit und an Miles Zrno
Herrngiersdorf

Herrngiersdorf is a Gmoa im niadabayrischn Landkroas Kelheim und aa Mitglied vo da Vawoitungsgmoaschoft Langquaid.
Geografie.
Herrngiersdorf liegt in da Region Rengschburg südestlich vo Langquaid.
Es existian de Gemarkungen Herrngiersdorf, Sandsbach, Semerskirchen und Sittelsdorf.
Gschicht.
Schloss Herrngiersdorf und sei Brauerei san easchtmois im Joar 1131 urkundlich erwähnt worn. Da Ort war Teil vom Kurfiarstntum Bayern und a geschlossene Hofmark, deren Inhaba vo 1654 bis 1822 de Freiherren vo Guggemoos warn. 1818 is de politische Gemeinde Herrngiersdorf entstandn. Zwischn 1972 und 1978 san de friara selbständigen Gmoana Sandsbach, Semerskirchen und Sittelsdorf in de Gmoa Herrngiersdorf eigliedert worn.
Da heitige Ortsteil Sandsbach unteaschtand vo 1043 bis 1803 ois Propstei und Hofmark dem Kloasta Geisenfeld.
Eihwohnaentwicklung.
Auf'm Gebiet vo da Gmoa san 1970 1018, 1987 dann 1010, 2000 1109, 2014 1226 und im Joar 2015 1224 Eihwohna zejt worn.
Politik.
Buagamoasta is da Joseph Barth ois Nachfoiga vom Hubert Dallmaier sen. (Freie Wähler).
De Gmoasteiaeinahma warn im Joar 1999 umgrechnet 6649 000 €, davo warn de Gwerbesteiaeinahma (netto) umgrechnet 1796 000 €.
Wappen.
In da Wappenbeschreibung hoaßts: In Blau auf suiberm Wellenschildfuaß schwimmend a suibana Schwan, drüber a suibana Zickzackbalken.
Wirtschaft und Infrastruktur.
Wirtschaft mitsamt Land- und Forstwirtschaft.
Es hot 1998 nach da amtlichen Statistik im Bereich vo da Land- und Forstwirtschaft 9, im produzierenden Gwerbe 868 und im Bereich Handel und Vakea 415 sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort 1063 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 2887. Im verarbatenden Gwerbe hats 2 Betriebe, auf'm Bau 17 Betriebe gem. Außerdem warns im Joar 1999 23 Bauanhöf mit a landwirtschaftlich gnutzten Flächn vo 515 ha, davo warn 220 ha Ackaflächn und 243 ha Wiesn.
De Schlossbrauerei Herrngiersdorf existiert seit am Joar 1131 und bezeichnet si selba ois de oideste Privatbrauerei vo da Welt.
Buidung.
Im Joar 1999 ham de foigendn Eirichtunga existiert:
Ihrlerstoa

Ihrlerstoa (amtli: Ihrlerstein) is a Gmoa im niedaboarischn Landkroas Kelheim und Sitz vo da Vawoitungsgmoaschoft Ihrlerstoa.
Geografie.
Ihrlerstoa liegt in da Region Rengschburg. Da Ort grenzt direkt an Kelheim oo und liegt nördli obahoib auf dem Berg vo Kelheim in Richtung Painten.
Es existiern de foigendn Gemarkunga: Einwald, Neukelheim, Woiddorf. No a Ortsteil is Sausthal.
Gschicht.
Des Gebiet vo Ihrlerstoa woa Teil vom Rentamt Straubing und vom Landgericht Kelheim vom Kurfiarstntum Bayern. Ihrlerstoa is im Joa 1935 durch Zusammenlegung vo de Gmoana Woiddorf und Neukelheim entstandn. Namensgeba da Gmoa is Jakob Ihrler, a Stoabruchbsitzer, der im 19. Joahundat da greßte Arbatgeba im Bezirk Kelheim gwen is.
Eihwohnaentwicklung.
Auf'm Gebiet vo da Gmoa san 1970 2849, 1987 dann 3583, 2004 4291, 2014 4201 und im Joa 2015 4226 Eihwohna zejt worn.
Politik.
Buagamoasta is Josef Häckl (Freie Wähler/CSU/Unabhängige Wähler).
De Gmoasteiaeinahma warn im Joa 1999 umgrechnet 13.188. 000 €, davo warn de Gwerbesteiaeinahma (netto) umgrechnet 6.037.000 000 €.
Wirtschafd und Infrastruktur.
Wirtschafd mitsamt Land- und Forstwirtschafd.
Es hot 1998 nach da amtlichn Statistik im Bereich da Land- und Forstwirtschafd 55, im produzierenden Gwerbe 4.202 und im Bereich Handel und Vakea 644 sozialvasicherungspflichtig Bschäftigte am Arbatsort gem. In sunstige Wirtschafdsbereiche warn am Arbatsort 1.551 Leit sozialvasicherungspflichtig bschäftigt. Sozialvasicherungspflichtig Bschäftigte am Wohnort warns insgsamt 5.504. Im verarbatenden Gwerbe hats 13, auf'm Bau 15 Betriebe gem. Außerdem warns im Joar 1999 75 Bauanhöf mit a landwirtschafdlich gnutzten Flächn vo 1.797 ha, davo warn 1.094 ha Ackaflächn und 696 ha Wiesn.
Buidung.
Im Joa 1999 ham de foigendn Eirichtunga existiert:
Kirchdorf (Hallertau)

Kirchdorf (in da Hallertau) is a Gmoa im niedaboarischn Landkroas Kelheim und aa Mitglied vo da Vawoitungsgmoaschoft Siegenburg.
Geografie.
Kirchdorf liegt in da Hallertau.
Gschicht.
De Grafen vo Perusa warn im 18. Joarhundert bis 1785 Grund- und Niedergerichtsherrn im Ort. Kirchdorf war Teil vom Rentamt Straubing und vom Landgricht Abensberg vom Kurfiarstntum Bayern. Im Zug vo de Vawoitungsreformen im Kinereich Bayern is mit dem Gmoaedikt vo 1818 de heitige politische Gmoa entstandn.
Eihwohnaentwicklung.
Auf'm Gebiet vo da Gmoa san 1970 710, 1987 dann 735, 2000 887, 2014 929 und im Joar 2015 910 Eihwohna zejt worn.
Politik.
Buagamoasta is seit 2008 da Alfred Schiller (UW) ois Nachfoiga vom Alois Prantl (FW).
De Gmoasteiaeinahmen warn im Joar 1999 umgrechnet 262.000 €, davo warn de Gwerbesteiaeinahmen (netto) umgrechnet 15.000 €.
Woppn.
In da Woppnbeschreibung hoaßts: Gspoitn vo Goid und Blau; vorn a schwarzkrönter schwarza Löwe, hinten a schräglinkes suibans Schwert, oom beseitet vo a suiban heraldischen Rose mit goldenem Butzen und goldene Kelchblätter.
Wirtschaft und Infrastruktur.
Wirtschaft mitsamt Land- und Forstwirtschaft.
Es hot 1998 nach da amtlichen Statistik im produzierenden Gwerbe 48 und im Bereich Handel und Vakea koane sozialvasicherungspflichtig Bschäftigtn am Arbatsort gem. In sunstige Wirtschaftsbereiche warn am Arbatsort 17 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 308. Im verarbatenden Gwerbe hats zwoa Betriebe, auf'm Bau aa zwoa Betriebe gem. Außerdem warns im Joar 1999 57 Bauanhöf mit a landwirtschaftlich gnutzten Flächn vo 1176 ha, davo warn 1102 ha Ackaflächn und 73 ha Wiesn.
Buidung.
Im Joar 1999 ham de foigendn Eirichtunga existiert:
Bergham ba Soizburg

Bergham (aa: "Berghoam" óder "Berghåm", Deitsch: "Bergheim bei Salzburg") is a Gmoand am Stodtrånd vah Soizburg, an Soizburger Lånd, an Flochgau mid 4.860 Eihwóner (2011).
Geograafie.
Dé Gmoand liegg an Bezirk Soizburg-Umgeewung (Flochgau), direkt an nerdlichen Stodrånd vah da Stod Soizburg. Auf ner Flächen vah eppern 15 km² leem guade 4.900 Leit mid Haptwónsietz ad insgsåmt ejf Ortstei und Katastroigmoanden. Bergham liegg an nerdlichen Oipmvurlånd, werd an Syn durch d' Stod Soizburg, an Westen drent durch d' Soizoch, an Norn durch d' Gmoand Antherring und an Ósten drymern durch d' Gmoanden Elixhausen und Hoiwång, bzw. da Stod bgrenzt.
Ortstei.
Dé insgsåmmt ejf Ortstei vah da Gmoand Bergham hand:
Geólógie.
Geológisch gseeng bsteet Bergham aus vie kloane Erhewunger und Sénkner, dé durch d' Asleiffer vah eiszeidliche Gletscher und vah déne eanerne Flyss entstånden hand. Da heidige Ortskern liegg leicht dahét (435 M. y. A.) und steigg weider zan Ploahberg åne (562 m. y. A.). Da Vóggerberg biedt mim Hóuhgitzen (674 m. y. A.) d' heechste Dahewung.
Gwasser.
Neewer da Soizoch gibbs aa no mererne kloanerne Bacherl. Da greesste vah déne is d' Fieschoch, a Ofluss vam Woiersee, der ywer Elixhausen ahs Gmoandgebiat kimmb, durch d' Ortstei Léngfejn und Fieschoch fliasst und ba Muntigé ad Soizoch myndt. An Ortstei Fieschoch zwoagg a Seitenorm vah da Fieschoch o, da sógnånnte Mieboch. Der myndt ba Muntigé wiader ad Fieschoch. Weiderne Bacherl hand da Ploahboch, Brugg- und Fraunboch und da Ernboch.
Malcolm Young

Da Malcolm Mitchell Young (* 6. Jänna 1953 in Glasgow, Schottlaund; † 18. Novemba 2017 in Australien) woar a australischa Musika. Ea woa da Gründa, da Rhythmusgitarrist und da Liadlschreiwa vo da australischn Hardrock-Band AC/DC.
Sei Lem.
Ois a Junga.
Da Malcolm Young woa es siembte Kind vo seina Famülie. Im Joa 1963 is de Famülie zweng da Hockn vo Schottlaund auf Australien gaunga. Scho in seina Schuizeid hod a ins Gitar spün augfaungt, boid hod a vo da akustischn aufd elektrische Gitar gwexlt. Ea hod de Schui hiigschmissn, wiar a 15 woa und ois Rockmusika augfaungt. Seine easchtn Bands woan owa net wiakli eafoigreich. 
AC/DC.
Ann 1973 hod a zeascht allanich de Band AC/DC gründt, spoda daun is sei jingara Bruada, da Angus eihgstiegn und hod duatn de Lead-Gitar gspüüd. Da Malcolm Young woa ois Rhytmusgitarrist und Liadlschreiwa de Kroft, de wos de AC/DC weidatriebm hod. Ea hod mid sein Gretsch-Gitar vuar oim an gscheidn Druck aufbaut. Zweng dem haum eam vüle Fans, owar aa Fochjournalistn ois bestn Rhythmusgitarristn auf da Wöd gseng. Mea wia drei Joazehnte woar a mid AC/DC in ana vo de wödweid eafoigreichstn Rockbands untawegs.
Kraungheid und Tod.
Scho im Mai 2014 haum de AC/DC auf eahnara Netzseitn bekaunnt gebm, das da Malcolm Young kraung wuan is und auf unbestimmte Zeid a Pausn eihlegt . Im Septemba 2014 haums daun gsogt, dass a noch an Schlagl entgütig aufhean hod miassn. Noch sein Schlagl woar a aa nu schwaa dement und hod si aun nix meah earinnan kenna. 
Da Malcolm Young is am 18. Novemba 2017 mid 64 Joa gstuam.
Privatlem.
Da Malcolm Young woa seid de 1970a Jahr mit da Linda Young vaheirat. Zaum haums zwaa Gschroppm ghobt.
Surberg

Surberg is a Gmoa im Landkreis Traunstoa in Obabayern.
Ortsteile.
Surberg hot de Ortsteile Baumgarten, Buacha, Ettendorf, Grom, Huafschlag, Lauda, Thunstettn, Moos, Pfarrhof, Hub, Scheenau, Surtal, Tandlmoar, Wimm und weitere.
Nach'm Ortsteil Hierankl is a Kinofilm benannt.
Gschicht.
Im Gebiet da heitign Gmoa hats Edelsitze in Sur(r)berg und Hallabruck gem. Surberg ghert bis zu de Vawoitungsreformen in Bayern ummara 1800 zum Rentamt z´Burghausen bzw. zum Landgerichtsbezirk Traunstoa. 1818 is de iatzige politische Gmoa gründet worn. De Feststellung da amtlichen Schreibweis "Surberg" is eascht am 6. Juli 1937 erfoigt. Am 3. Mai 1945 san kurz vor Kriagsende - de Amerikaner marschiern grad in Traunstein ei- an am Woidrand in da Nachan vo Surberg (Wüstenreit) 61 KZ-Häftlinge vo am Evakuierungsmarsch aus Flossenbürg vo de Wachmannschaften daschossn worn. A KZ-Friedhof, in dem de Häftling begram san, und a jüdische Gedenkstättn (Chanukkaleuchter) bei Surtal erinnert an des Massaker.
Elternhaus vo Papst Benedikt XVI..
Im Ortsteil Huafschlag, Papst-Benedikt-XVI.-Weg 19 (vorm. Eichenweg), is des Elternhaus vo Papst Benedikt XVI. und seim Bruada Georg Ratzinger. Kardinal Ratzinger stellt in seiner Autobiographie "Aus meinem Lem" 1998 fest, es waar gar net so "leicht zu sagen, wo ich eigentlich zu Hause bin. Mein Vata is ois Gendarm wiedaholt versetzt worn, so daß wir vei auf Wanderschaft waren, bis wir 1937, ois er mit sechzig Joar in Pension ging, des Haus in Hufschlag bei Traunstein beziang ham kinna, des dann unsere eigentliche Hoamat worn is."
Da Ortsteil Hufschlag ghert politisch zua Gmoa Surberg, pfarrlich aba zua katholischen Stodpfarrei St. Oswald in Traunstein.
Woppn.
Des Woppn vo da Gmoa zoagt aufteilt oom auf suibanem Grund den roadn Löwen da Surberger üba de suiban Wellenleisten da Hallabrucker auf rotem Grund. Offizielle Beschreibung: "Üba rotem Schuidfuaß, da drin drei suibane Wellenleisten, in suiber a wachsender roata Löwe" Surberg kriagt eascht im Joar 1967 a eigenes Woppn. Da Gmoaderat beschliaßt am 9. Feba 1967 den vo Hoamatforscher Karl Schefczik aus Erlstätt easchtelltn Entwurf oozumnehma und zua Genehmigung dem Bayerischen Staatsarchiv vorzuleng. Mit Entschließung vom 29. Mai 1967 hot des Bayerische Staatsministerium des Inneren de Zustimmung zua Annahme vom Woppn noch dem vorglegtn Entwurf erteilt.
Literatua.
Hoamatbuach da Gmoa Surberg; herausgem anlässlich vo da 1200-Joarfeier 1990. Zum kriang in da Gmoaverwaltung Surberg.
Napulitano

Napulitano – oda Neapoletanisch (Nnapulitano [ˌnnapulɪˈtaˑnə] auf Neapolitanisch und Napoletano auf Italienisch) - is a romanische Sproch de ma in Süditalien redt.
De Leit verwechseln oft an italienischn Dialekt vo Neapl mit da neapolitanischn Sproch, aber des san zwoa ganz verschiedene Sochn. De Sproch had an ISO Kod' 639-3, und s'Kiazl "nap". Wia a im Boarischn, gibts ganz schee vui Variaziona. Bei da letztn Erfossung (in de 70er Joahr) hom 7 Millionen Menschn Napulitano ois Muaddasproch angem. Am 14. Oktoba 2008 hot de Region vo Kampanien a Gsetz gmacht mit dem de Sprach jetzt aa in Kampanien anerkannt wead.
Eching (Landgreis Freising)

Eching is a Gmoa im obabayerischn Landkroas Freising und liegt im Noadn vo Minga an da S-Bohlinie S1.
Geografie.
De Gmoa Eching hod se 1978 mit de Orte:
"Eching", "Günzenhausen", "Ottenburg", "Deutenhausen", "Dietersheim" und "Gut Hollern". Dea Ort "Hollern" (westli vo da B ) is seit 1990 a Gmoatei bzw. Stodtei vo Unterschleißheim.
Eching hod a a paar umliegende Gmoana: Noadostn kimmts ans Gmoagebiet von Neufahrn bei Freising, im Noadwestn an Haimhausen und Fahrenzhausen, westli an Unterschleißheim, im Sidwestn an Oberschleißheim, sidli an Garching und im Ostn an Hallbergmoos an.
Gschicht.
Dea Ortsnam „Eching“ kimmt wohl vo an bajuwarischen Edlen oda Sippenejdasten, den wo ma „Ecco“ oda „Echo“, manchmoi a „Eho“ gschrim hod zruck, andane leit sogn, dass des a oida Nama vo an Pferdezichta sein kannt. So umas Joar 773 oda 776 hod ma zu Eching „Ehingas“ gsogt. Vui spata so um 1567 hod da Oat „Egen“ ghoassn. No a weng spada, oiso im Joar 1995 homd Leit den Oat „Öching“ gschmipft. 1601 stäht auf a Urkundn der Nam „Oeching auf´m Gfüll“. Neamd ko sogn, wia lang si der Oatsnama hoidn hot kenna. Aba nach dem dass der dreissgjaarige Kriag rum war, hod Eching scho Eching ghoassn. Boid hams dann zu dem Oat Eching vo Amts wegn her „Eching bei Freising“ gschrim, weis im Gei no mehra Eching gebm duad.
Im Joar 773 hod da Freisinga Bischof Eching as easchte moi in oaner Schenkungurkundn erwähnt. Eching hod mehrare hundat Joar zur gschlossnen Hofmark Ottenburg ghärt hod. 1818 hod dann a Verwoitungsrefoam gem. Seit dem is Eching a eigene bolitische und sejbständige Gmoa worn. Vorm zwoatn Wejdkriag is dann de Autobahn A92 baut worn. Seit dem hods an Umschwung gem, zua Industrie hi. 1978 san wgs da Gebietsreform die Oate Günznhaun, Ottenbuag und Deitnhaun zu Eching dazuakemma.
Heid hod Eching zam mit Neifahrn a riesigs Industriegebiet und des hod seid a paar Joar a an eigenen Autobohoschluss af de A 92. Des Eching is so gseng a richte Vorstodgmoa worn.
Zsammasetzung vo de Leit.
Aufteilt nach Oatsteiln (Stand: 31. Dezemba 2008)
Bolitik.
Woppn.
Im Woppn vo Eching siggst an Freisinger Mohr und a vo Hoadbliah flankiads Andreaskreiz. 1311 is Eching zur Hochmark des Hochstiftes Freising kemma, und desweng kännts den Mohren im Woppn seng, des Andreaskreuz is vo da Urpfarrei St. Andreas, die Blaemin sogn aus das Eching a a Naturschutzgebiet de "Garchinger Heide" hod. Seit 1967 hod Eching des Woppn
Städtepartnerschaftn.
Eching hod a a paar Partnergmoadn. Des san:
Koa Freibier gibts ned

As Koa-Freibier-gibts-ned-Theorem ("nix is wiakle umasunst"), engl. No-Free-Lunch-Theorem, is a Gsatzl in da Informatik, dea wo de Grenzn vo Optimiarungsalgorithmen afzoagt.
Do drunta vasteht ma, dass olle Optimiarungsalgorithmen im Duaschnitt gleich guad san. Schaugt ma se olle meglichn Probleme auf da Wejd o, gibts koa Vafoarn, des wo iwaroi am bestn owschneid. Des hoaßt, ma griagt aa in da Informatik nix geschenkt, es muaß eascht daoawad wean.
Des Theorem is vom David Wolpert und am William Macready afbrocht worn.